
OGRES  NOVADA  PAŠVALDĪBA
Reģ.Nr.90000024455, Brīvības iela 33, Ogre, Ogres nov., LV-5001
tālrunis 65071160, e-pasts: ogredome@ogresnovads.lv, www.ogresnovads.lv 


SAISTOŠIE NOTEIKUMI
Ogrē

2026. gada __. _______							            Nr.__/2026
(protokols Nr. _; __.)
Par izglītojamo braukšanas maksas atvieglojumiem, izdevumu kompensāciju un pārvadājumu kārtību Ogres novadā
Izdoti saskaņā ar 
Sabiedriskā transporta pakalpojumu likuma 14. panta trešo daļu un
Ministru kabineta 2021. gada 22. jūnija noteikumu 
Nr. 414 “Braukšanas maksas atvieglojumu noteikumi” 17. punktu

I. [bookmark: _3w7wvotnz9bt]Vispārīgie jautājumi
1. Saistošie noteikumi nosaka kārtību un apmēru, kādā Ogres novada pašvaldība (turpmāk – pašvaldība) nodrošina braukšanas maksas atvieglojumus sabiedriskajā transportā (turpmāk – braukšanas maksas atvieglojumi), braukšanas izdevumu kompensāciju par personīgā transportlīdzekļa izmantošanu (turpmāk – braukšanas izdevumu kompensācija) un pašvaldības organizētos pārvadājumus (turpmāk – pašvaldības organizētie pārvadājumi) Ogres novada administratīvajā teritorijā esošu vispārējās pamatizglītības un vidējās izglītības iestāžu (turpmāk – izglītības iestāde) klātienes izglītojamiem, kuri dzīvesvietu deklarējuši Ogres novada administratīvajā teritorijā (turpmāk – izglītojamais), nokļūšanai no deklarētās dzīvesvietas Ogres novada administratīvajā teritorijā (turpmāk – dzīvesvieta) līdz izglītības iestādei un atpakaļ.
2. Sabiedriskā, pašvaldības organizēto pārvadājumu un personīgā transportlīdzekļa izmantošanas izglītojamā pārvadājumiem sistēma veidojama tā, lai ceļš no izglītojamā dzīvesvietas līdz tuvākajai sabiedriskā transporta vai pašvaldības organizēto pārvadājumu pieturai iespēju robežās nepārsniegtu 2 kilometrus 1. - 6. klašu izglītojamajiem un 3 kilometrus 7. - 12. klašu izglītojamajiem.
3. Pašvaldības organizētie pārvadājumi tiek nodrošināti maršrutos, kuros nav iespējams izmantot sabiedrisko transportu. 
4. Braukšanas izdevumu kompensāciju par personīgā transportlīdzekļa izmantošanu piemēro maršrutos, kuros nav iespējams izmantot sabiedrisko transportu un nav lietderīgi izmantot pašvaldības organizētos pārvadājumus.
5. Šo noteikumu izpildi savas kompetences ietvaros nodrošina izglītības iestāžu vadītāji, Ogres novada Izglītības pārvalde (turpmāk – izglītības pārvalde), Ogres novada pilsētu un pagastu pārvaldes, pašvaldības Centrālā administrācija un pašvaldības izveidota komisija (turpmāk – komisija).
II. [bookmark: _2b3o2kg8ndy5]Braukšanas maksas atvieglojumu apmērs un piešķiršanas kārtība 
6. Braukšanas maksas atvieglojumi tiek piemēroti 100 % apmērā no braukšanas maksas sabiedriskajā transportā.
7. Braukšanas maksas atvieglojumi tiek piemēroti Ministru kabineta noteiktajā mācību gada laikā. Braukšanas maksas atvieglojumu nepiemēro brīvdienās, svētku dienās, izglītojamo brīvlaikos, kā arī laikā, kad mācības izglītības iestādēs nenorisinās.
8. Braukšanas maksas atvieglojums netiek piemērots, ja maršrutā no dzīvesvietas līdz izglītības iestādei un atpakaļ izglītojamo pārvadājumus nodrošina pašvaldība.
9. Braukšanas maksas atvieglojums netiek piemērots izglītojamajiem, kuru dzīvesvieta atrodas tuvāk nekā vienu kilometru no izglītības iestādes.
10. Braukšanas maksas atvieglojumus šajos noteikumos noteiktajā kārtībā nevar saņemt izglītojamie, kuri izmanto Ministru kabineta noteikumos paredzētos braukšanas maksas atvieglojumus 100 % apmērā no braukšanas maksas sabiedriskajā transportā.
11. Braukšanas maksas atvieglojums tiek piemērots:
11.1. veicot Ogres novada skolēna kartes (turpmāk – skolēna karte) reģistrāciju pašvaldības autorizētā elektroniskās reģistrācijas sistēmā sabiedriskā transporta līdzeklī;
11.2. uzrādot skolēna karti ar braukšanas maksas atvieglojuma uzlīmi sabiedriskā transporta līdzekļa vadītājam vai biļešu kontrolierim un saņemot pēcapmaksas norēķina biļeti, ja pašvaldības autorizētā elektroniskās reģistrācijas sistēma sabiedriskā transporta līdzeklī nedarbojas;
11.3. mācību dienās no 1. septembra līdz 15. septembrim uzrādot derīgu skolēna karti sabiedriskā transporta līdzekļa vadītājam vai biļešu kontrolierim un saņemot pēcapmaksas norēķina biļeti, ja brauciens netiek reģistrēts pašvaldības autorizētajā elektroniskās reģistrācijas sistēmā;
11.4. kompensējot veikto samaksu par braukšanu sabiedriskajā transportā, ja pašvaldības autorizētā elektroniskās reģistrācijas sistēma sabiedriskā transporta līdzeklī nedarbojas un sabiedriskā transporta pakalpojuma sniedzējs nevar izsniegt pēcapmaksas norēķina biļeti.
12. Braukšanas maksas atvieglojuma saņemšanai, izmaiņu veikšanai vai pārtraukšanai izglītojamā likumiskais pārstāvis vai pilngadību sasniedzis izglītojamais izglītības iestādē iesniedz izglītības pārvaldes noteiktas formas pieteikumu.
13. Braukšanas maksas atvieglojums ir spēkā, kamēr izglītojamais apmeklē izglītības iestādi un atbilst šajos noteikumos minētajiem kritērijiem braukšanas maksas atvieglojuma saņemšanai vai izglītojamā likumiskais pārstāvis vai pilngadību sasniedzis izglītojamais nav iesniedzis pieteikumu par braukšanas maksas atvieglojuma pārtraukšanu.
14. Izglītības iestāde pārbauda pieteikumā par braukšanas maksas atvieglojuma saņemšanu norādītās informācijas patiesumu, izvērtē izglītojamā tiesības saņemt braukšanas maksas atvieglojumu un pieņem lēmumu par braukšanas maksas atvieglojuma piešķiršanu vai atteikumu piešķirt braukšanas maksas atvieglojumu.
15. Piešķirot braukšanas maksas atvieglojumu, izglītības iestāde veic ierakstu pašvaldības noteiktā atvieglojumu reģistra sistēmā un uzlīmē maršrutam atbilstošu braukšanas maksas atvieglojuma uzlīmi uz skolēna kartes.
16. Lai saņemtu kompensāciju par veikto samaksu par braukšanu sabiedriskajā transportā iepriekšējā mēnesī, izglītojamā likumiskais pārstāvis vai pilngadīgs izglītojamais ne vēlāk kā līdz mēneša 5. datumam izglītības iestādē iesniedz izglītības pārvaldes noteiktas formas iesniegumu samaksas par braukšanu sabiedriskajā transportā kompensācijai papīra vai elektroniskā dokumenta formā.
17. Iesniegumam pievieno iepriekšējā mēneša sabiedriskā transporta braukšanas biļetes. Biļetēm jābūt pielīmētām uz papīra lapas hronoloģiskā secībā. Iesniedzot iesniegumu elektroniskā dokumenta formā, biļetes pievieno vienā dokumentā hronoloģiskā secībā. Kompensācija tiek veikta par skaidri salasāmām biļetēm.
18. Izglītības iestāde saņemtos iesniegumus un tiem pievienotās sabiedriskā transporta braukšanas biļetes iesniedz izglītības pārvaldē līdz katra mēneša 10. datumam, katrā iesniegumā veicot atzīmi par izglītojamā tiesībām saņemt braukšanas maksas atvieglojumu.
19. Izglītības pārvalde līdz katra mēneša 20. datumam pārbauda iesnieguma un tam pievienoto sabiedriskā transporta braukšanas biļešu atbilstību šiem noteikumiem un sagatavo sarakstu ar izglītojamā likumiskajam pārstāvim vai pilngadīgajam izglītojamajam izmaksājamo transporta kompensāciju. Sarakstu iesniedz pašvaldības Centrālās administrācijas Finanšu nodaļai.
20. Pašvaldības Centrālās administrācijas Finanšu nodaļa transporta kompensācijas izmaksu veic līdz katra mēneša pēdējai darba dienai.
21. Sabiedriskā transporta pakalpojuma sniedzēja pārvadātāja sagatavoto rēķinu par izglītojamo braucieniem, kas reģistrēti noteikumu 11.1., 11.2., 11.3. apakšpunktā noteiktajā kārtībā, ik mēnesi izvērtē izglītības pārvalde un apmaksā pašvaldības Centrālās administrācijas Finanšu nodaļa.
22. Izglītojamā likumiskie pārstāvji vai pilngadību sasniedzis izglītojamais informē izglītības iestādi, ja mainījušies apstākļi, kas bija par pamatu braukšanas maksas atvieglojuma piešķiršanai, 5 darbdienu laikā no šādu apstākļu iestāšanās.
23. Pēc šo noteikumu 13. punktā noteiktā termiņa vai konstatējot, ka izglītojamais neatbilst šo noteikumu noteiktajām prasībām braukšanas maksas atvieglojuma saņemšanai, izglītības iestāde veic nepieciešamās izmaiņas pašvaldības noteiktā atvieglojumu reģistra sistēmā un anulē braukšanas maksas atvieglojuma uzlīmi uz skolēna kartes.
24. Ja skolēna karte nozaudēta vai braukšanas maksas atvieglojuma uzlīme uz skolēna kartes bojāta, izglītojamā likumiskajiem pārstāvjiem vai pilngadību sasniegušajam izglītojamajam ir pienākums viena mēneša laikā no šādu apstākļu iestāšanās brīža veikt nepieciešamās darbības skolēna kartes atjaunošanai un/vai braukšanas maksas atvieglojuma uzlīmes saņemšanai uz skolēna kartes.
III. [bookmark: _l7fm1zdsbpyb][bookmark: _tqhmqf9a07bb]Pašvaldības organizēto pārvadājumu nodrošināšanas kārtība
25. Pašvaldības organizētie pārvadājumi tiek nodrošināti izglītojamā nokļūšanai no dzīvesvietas līdz tuvākajai izglītības iestādei, kas īsteno izglītojamā vecumposmam vai speciālajām vajadzībām (atbilstoši pedagoģiski medicīniskās komisijas atzinumam) atbilstošu izglītības programmu, un atpakaļ.
26. Komisijas saskaņotos gadījumos, izvērtējot pārvadājumu organizēšanas lietderību, pašvaldība ir tiesīga nodrošināt pārvadājumus arī līdz izglītības iestādei, kas nav tuvākā izglītības iestāde, kas īsteno izglītojamā vecumposmam vai speciālajām vajadzībām (atbilstoši pedagoģiski medicīniskās komisijas atzinumam) atbilstošu izglītības programmu, un atpakaļ.
27. Komisijas saskaņotos gadījumos, izvērtējot pārvadājumu organizēšanas lietderību, pašvaldība ir tiesīga nodrošināt pārvadājumus ārpus Ogres novada administratīvās teritorijas.    
28. Pašvaldība nodrošina pārvadājumus maršrutos un laikos, kuros sabiedriskā transporta pakalpojumi nav pieejami vai to kustības saraksti nenodrošina izglītojamā nokļūšanu izglītības iestādē un atpakaļ dzīvesvietā.
29. Pašvaldības organizētos pārvadājumus izglītojamie drīkst izmantot nokļūšanai no dzīvesvietas līdz profesionālās ievirzes izglītības iestādei vai interešu izglītības programmu īstenošanas vietai un atpakaļ.
30. Pašvaldības organizētie pārvadājumi ir bez maksas, tos drīkst izmantot tikai izglītojamie un tos pavadošās personas, kā arī pedagogi pašvaldības noteiktā kārtībā.
31. Pašvaldības organizētie pārvadājumi var netikt nodrošināti izglītojamajiem, kuru dzīvesvieta atrodas tuvāk nekā vienu kilometru no izglītības iestādes.
32. Pašvaldības organizēto pārvadājumu pakalpojuma saņemšanai vai pārtraukšanai izglītojamā likumiskais pārstāvis vai pilngadību sasniedzis izglītojamais izglītības iestādes noteiktā termiņā, kas nav vēlāks kā 15. septembris, izglītības iestādē iesniedz izglītības pārvaldes noteiktas formas pieteikumu.
33. Izglītības iestāde pārbauda pieteikumā par pašvaldības organizētā pārvadājumu pakalpojuma saņemšanu norādītās informācijas patiesumu, izvērtē izglītojamā tiesības saņemt pašvaldības organizēto pārvadājumu pakalpojumu un komisijas noteiktā formā nodot informāciju komisijai pašvaldības organizēto pārvadājumu maršrutu noteikšanai.
34. Komisija koordinē pašvaldības organizēto pārvadājumu maršrutu un kustības sarakstu izveidi, iesaistot izglītības pārvaldes, izglītības iestāžu un Ogres novada pilsētu un pagastu pārvalžu darbiniekus.
35. Pastāvīgie jaunā mācību gada pašvaldības organizēto pārvadājumu maršrutu un kustības saraksti tiek izveidoti un publicēti līdz 30. septembrim. Līdz pastāvīgo jaunā mācību gada pašvaldības organizēto pārvadājumu maršrutu un kustības sarakstu publicēšanai darbojas iepriekšējā mācību gada pašvaldības organizēto pārvadājumu maršruti un kustības saraksti.
36. Izmaiņas pašvaldības organizēto pārvadājumu maršrutos un kustības sarakstos mācību gada laikā tiek veiktas pēc skolēnu rudens, ziemas un pavasara brīvlaikiem.
37. Ja transportlīdzeklis ir aprīkots ar elektronisko uzskaites sistēmu, izglītojamajam ir pienākums reģistrēt braucienu ar skolēna karti.
IV. [bookmark: _9uw507cjmi28]Braukšanas izdevumu kompensācijas piešķiršanas kārtība
38. Braukšanas izdevumu kompensāciju var piemērot:
38.1. par izglītojamā nogādāšanu no dzīvesvietas līdz tuvākajai izglītības iestādei, kas īsteno izglītojamā vecumposmam vai speciālajām vajadzībām (atbilstoši pedagoģiski medicīniskās komisijas atzinumam) atbilstošu izglītības programmu, un atpakaļ;
38.2. par izglītojamā nogādāšanu no dzīvesvietas līdz tuvākajai sabiedriskā transporta vai pašvaldības organizēto pārvadājumu pieturai un atpakaļ. 
39. Braukšanas izdevumu kompensācija tiek piemērota Ministru kabineta noteiktajā mācību gada laikā. Braukšanas maksas atvieglojumu nepiemēro brīvdienās, svētku dienās, izglītojamo brīvlaikos, kā arī laikā, kad mācības izglītības iestādēs nenorisinās.
40. Komisija izvērtē gadījumus, kuros nav iespējams izmantot sabiedrisko transportu un nav lietderīgi izmantot pašvaldības organizētos pārvadājumus, un rosina nodrošināt izglītojamā pārvadājumus izglītojamo likumiskajiem pārstāvjiem vai to pilnvarotām personām. 
41. Izglītojamo likumisko pārstāvju un to pilnvaroto personu iesaiste izglītojamo pārvadājumos ir brīvprātīga.
42. Izglītojamo likumisko pārstāvju vai to pilnvaroto personu iesaistei izglītojamo pārvadājumos un braukšanas izdevumu kompensācijas saņemšanai pašvaldība un pārvadātājs slēdz līgumu.
43. Braukšanas izdevumu kompensācijas apmēru aprēķina, faktiski nobraukto kilometru skaitu reizinot ar vienotu kompensācijas likmi par vienu kilometru. Komisija pirms katra mācību gada sākuma nosaka attiecīgajā mācību gadā piemērojamo likmi, ņemot vērā transportlīdzekļu vidējo degvielas patēriņu un aktuālās degvielas mazumtirdzniecības cenas.
V. Noslēguma jautājumi
44. Izglītības iestāžu vadītāju, izglītības pārvaldes un komisijas pieņemtos lēmumus un faktisko rīcību var apstrīdēt pašvaldības nolikumā noteiktā kārtībā.
45. Atzīt par spēku zaudējušiem Ogres novada pašvaldības domes 2024. gada 30. maija saistošos noteikumus Nr. 18/2024 "Par braukšanas maksas atvieglojumu izglītojamajiem Ogres novadā" (“Latvijas Vēstnesis”, 117, 18.06.2024.).

